open-index/open-wikipedia-markdown huggingface dataset:
Δίκη (μυθολογία)

Σύμφωνα με την ελληνική μυθολογία, η **Δίκη** ήταν μία από τις Ώρες. Κατά τον Ησίοδο στη *[[Θεογονία]]* του ήταν κόρη του πατέρα των θεών και των ανθρώπων Δία και της Τιτανίδας Θέμιδας και αδερφή της Ειρήνης και της Ευνομίας.και η σύντροφος της ήταν η Αιδώς. Αποτελούσε την προσωποποίηση της έννοιας της δικαιοσύνης, όπως και η μητέρα της, καθώς και της ηθικής τάξης. Η Δίκη με την βοήθεια των Ερινύων επιτηρούσε τη διαφύλαξη της ηθικής τάξης και επέβαλλε τιμωρίες σε όσους προσπαθούσαν να την διασαλεύσουν. Στον μύθο του Πρωταγόρα δεν αναφέρεται ως θεότητα αλλά ως ηθική αρετή που κατανέμεται στους ανθρώπους. Απεικονιζόταν ως νεαρή, αδύνατη γυναίκα που κουβαλούσε μια ζυγαριά και φορούσε ένα δάφνινο στεφάνι στο κεφάλι. Συχνά ταυτιζόταν με την Αστραία, θεότητα της δικαιοσύνης και της αγνότητας, που συνδεόταν με τον αστερισμό της Παρθένου. Στον προς τιμήν της ορφικό ύμνο αναφέρεται ότι η Δίκη στέκεται δίπλα στον ιερό θρόνο του Δία, παρατηρεί το βίο των ανθρώπων και επεμβαίνει, όποτε χρειαστεί ως "δικαία τιμωρός κατά των αδίκων". Η αντίστοιχη θεά για τους Ρωμαίους ήταν η Γιουστίτια (Iustitia).  

## Δείτε επίσης
* Ο αστεροειδής 99 Δίκη (99 Dike), που ανακαλύφθηκε το 1868, πήρε το όνομά του από τη μυθική αυτή θεότητα.    

## Παραπομπές - Αναφορές
  

## Βιβλιογραφικές πηγές
* Ησίοδος, *Θεογονία.*
* Κακριδής Ι.Θ., επιμ. (1986), *Ελληνική Μυθολογία*, Τόμος 2: Οι Θεοί, Αθήνα: Εκδοτική Αθηνών.
* Κωνσταντινίδης Α. (1997), *Λεξικό κυρίων ονομάτων. Μυθολογικό, ιστορικό, γεωγραφικό*, Αθήνα: εκδ. Εκάτη.  

## Εξωτερικοί σύνδεσμοι

*Ησίοδος, "Θεογονία" (Βικιθήκη)  
*Ορφικοί Ύμνοι, "Δίκης" (Βικιθήκη)    

Κατηγορία:Θεότητες της ελληνικής μυθολογίας
Αντιγόνη Ρουμπέση

Η **Αντιγόνη Ρουμπέση** (Αθήνα, 19 Ιουλίου 1983) είναι Ελληνίδα προπονήτρια και πρώην αθλήτρια της υδατοσφαίρισης και αρχηγός της ομάδας πόλο γυναικών στη Βουλιαγμένη.  

Συμμετείχε το 2008 στους Ολυμπιακούς αγώνες του Πεκίνου. Ήταν μέλος της Εθνικής Νεανίδων, που κατέκτησε το χρυσό μετάλλιο στο Παγκόσμιο Πρωτάθλημα του 1997, σε ηλικία μόλις 14 ετών.  

Επί 19 χρόνια υπηρέτησε σχεδόν αδιάλειπτα τα αντιπροσωπευτικά συγκροτήματα (με εξαίρεση το Ευρωπαϊκό του 2006, όπου δεν αγωνίστηκε, και ένα διάστημα την περίοδο 2012-2013 που δεν καλείτο), συμμετέχοντας σε δύο Ολυμπιακούς Αγώνες, οκτώ Παγκόσμια και έξι Ευρωπαϊκά Πρωταθλήματα. 

Αναδείχθηκε «ασημένια» Ολυμπιονίκης το 2004 στην Αθήνα και πρωταθλήτρια κόσμου το 2011 στη Σανγκάη, ενώ κατέκτησε επίσης δύο ασημένια μετάλλια σε Ευρωπαϊκά Πρωταθλήματα (2010, 2012), ένα χρυσό (2005) και δύο χάλκινα (2007, 2010) μετάλλια σε World League, ένα Ευρωπαϊκό νεανίδων (2001) και ένα Ευρωπαϊκό νέων γυναικών (2002). 

Το καταληκτικό παιχνίδι του προολυμπιακού τουρνουά με την Ολλανδία ήταν η 356η συμμετοχή της στην Εθνική Γυναικών, με απολογισμό 561 τέρματα.

Το Μάρτιο του 2022, δύο μήνες μετά την ανάληψη του ρόλου της πρώτης προπονήτριας της γυναικείας ομάδας του Εθνικού Πειραιώς, κατέκτησαν μαζί το Κύπελλο Ευρώπης.

## Διακρίσεις

### Ως αθλήτρια

* Ασημένιο μετάλλιο στους Ολυμπιακούς Αγώνες της Αθήνας
* Χρυσό μετάλλιο στο Παγκόσμιο Πρωτάθλημα Γυναικών του 2011
* Χρυσό μετάλλιο στο Παγκόσμιο Πρωτάθλημα Νεανίδων του 1997
* Ασημένιο μετάλλιο στα Ευρωπαϊκά Πρωταθλήματα του 2010 και του 2012
* Χρυσό μετάλλιο στο World League του 2005
* Χάλκινο μετάλλιο στο World League του 2007 και του 2010
* 2 Πρωταθλήματα Ευρώπης με την Βουλιαγμένη (2009, 2010)
* 1 Κύπελλο Ευρώπης με την Βουλιαγμένη (2003)
* 1 Ευρωπαϊκό Σούπερ καπ με την Βουλιαγμένη (2010)
* 7 Πρωταθλήματα Ελλάδος με την Βουλιαγμένη (2003, 2005, 2006, 2007, 2010, 2012, 2013)

### Ως προπονήτρια

* 1 Κύπελλο Ευρώπης με τον Εθνικό (2022)

## Παραπομπές


Κατηγορία:Ελληνίδες υδατοσφαιρίστριες
Κατηγορία:Υδατοσφαιρίστριες Βουλιαγμένης
Κατηγορία:Έλληνες προπονητές υδατοσφαίρισης
Κατηγορία:Προπονητές υδατοσφαίρισης Εθνικού Πειραιώς
Κατηγορία:Έλληνες αργυροί Ολυμπιονίκες
Κατηγορία:Υδατοσφαιριστές στους Θερινούς Ολυμπιακούς Αγώνες 2004
Κατηγορία:Υδατοσφαιριστές στους Θερινούς Ολυμπιακούς Αγώνες 2008
Κατηγορία:Μεταλλιοφόροι στην υδατοσφαίριση σε Παγκόσμιο Πρωτάθλημα Υγρού Στίβου
Κατηγορία:Μεταλλιοφόροι στην υδατοσφαίριση σε Ευρωπαϊκό Πρωτάθλημα
Κατηγορία:Αργυροί ολυμπιονίκες της υδατοσφαίρισης
Κατηγορία:Ολυμπιονίκες υδατοσφαίρισης (Θερινοί Αγώνες 2004)
Κατηγορία:Ολυμπιονίκες υδατοσφαίρισης (Ελλάδα)
Κατηγορία:Υδατοσφαιρίστριες Εθνικής Ελλάδας
Λέοπολντ Γιέσνερ

Ο **Λέοπολντ Γιέσνερ** (*Leopold Jessner*, 3 Μαρτίου 1878 &ndash; 13 Δεκεμβρίου 1945) ήταν σκηνοθέτης και παραγωγός του γερμανικού εξπρεσιονισμού στο θέατρο και στον κινηματογράφο, θεωρούμενος ως ένα από τα σπουδαιότερα στελέχη του γερμανικού μεσοπολεμικού θεάτρου. Η πρώτη του ταινία, με τίτλο *[[Hintertreppe]]* (1921), αναφέρεται ως σημαντικό ορόσημο που έστρωσε τον δρόμο για τα μετέπειτα εξπρεσιονιστικά πειράματα των σκηνοθετών Μούρναου, Φριτς Λανγκ, and Παμπστ.

Γεννήθηκε στο Καίνιξμπεργκ και στα νιάτα του ήταν ηθοποιός περιπλανώμενου θιάσου, μέχρι που στράφηκε στη σκηνοθεσία το 1905. Από τότε μέχρι το 1915 ήταν σκηνοθέτης στο «Τάλιατεάτερ» του Αμβούργου και μετά διευθυντής του «Νέου Θεάτρου» της γενέτειράς του. Στη συνέχεια διετέλεσε διευθυντής του Κρατικού Θεάτρου του Βερολίνου, από το 1919 μέχρι το 1925, και ήταν γνωστός για τα σκηνικά με σκάλες, που χρησίμευαν ως διαφορετικοί χώροι για τις διαφορετικές σκηνές του έργου. Σκηνοθετούσε τους ηθοποιούς να παίζουν με έναν υπεραπλουστευτικό, αφύσικο τρόπο.

Η πρώτη του ταινία *[[Hintertreppe]]* (= «πίσω σκάλες»), την οποία σκηνοθέτησε μαζί με τον Πάουλ Λένι, τόνιζε επίσης το στοιχείο των πολύ στιλιζαρισμένων κλιμακοστασίων, που θα έμενε ως χαρακτηριστικό πολλών μεταγενέστερων γερμανικών ταινιών, με το προσωνύμιο «Jessnertreppe» προς τιμή του Γιέσνερ, ιδίως στην ταινία *[[Φάουστ (1926)|Φάουστ]]*, του Μούρναου.

Όντας εβραϊκής καταγωγής και μέλος του σοσιαλιστικού κόμματος, ο Γιέσνερ υποχρεώθηκε να μεταναστεύσει όταν ο Χίτλερ ανέβηκε στην εξουσία. Εγκαταστάθηκε στις ΗΠΑ, όπου εργάσθηκε στον χώρο του κινηματογράφου ανώνυμα μεχρι τον θάνατό του, που συνέβη σε ηλικία 67 ετών στο Λος Άντζελες.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 9 (1972), σελ. 649

## Εξωτερικοί σύνδεσμοι
* Ο 
* Η συλλογή Leopold Jessner στο Ινστιτούτο Λέο Μπεκ

Κατηγορία:Γερμανοί θεατρικοί σκηνοθέτες
Κατηγορία:Γερμανοί παραγωγοί ταινιών
Κατηγορία:Γερμανοί ηθοποιοί θεάτρου
Κατηγορία:Πρώσοι
Κατηγορία:Γερμανοεβραίοι
Κατηγορία:Γερμανοί σκηνοθέτες κινηματογράφου
Ανδρέας Βλαντής

Ο **Ανδρέας Βλαντής** (1811 ή 1813-1885) ήταν Έλληνας νομικός και φιλόλογος.

## Βιογραφικά στοιχεία
Γεννήθηκε το 1811 ή το 1813 στη Λευκάδα, και πατέρας του ήταν ο Σπυρίδων Βλαντής. Σπούδασε νομική στην Ιόνιο Ακαδημία, από όπου αποφοίτησε το 1835 έχοντας ως καθηγητές τον Ανδρέα Μουστοξύδη και τον Χριστόφορο Φιλητά. Παράλληλα παρακολουθούσε τα ιδιαίτερα μαθήματα του Ανδρέα Κάλβου στην Κέρκυρα και στη συνέχεια μετέβη στη Σιένα όπου πραγματοποίησε μεταπτυχιακές σπουδές. Επέστρεψε στη Λευκάδα όπου άσκησε το δικηγορικό επάγγελμα, υπηρετώντας ως υπάλληλος στη Γερουσία, ενώ την περίοδο από το 1850 έως το 1856 διετέλεσε γραμματέας της Ιονίου Βουλής. Το 1862 διορίστηκε πρόεδρος των πρωτοδικών στην Ιθάκη, απέρριψε όμως τη θέση αυτή για λόγους υγείας. Μετά την Ένωση των Επτανήσων με την Ελλάδα το 1864, εκπροσώπησε τη Λευκάδα στην ελληνική Εθνοσυνέλευση. Απεβίωσε το 1885 στη Λευκάδα.

## Παραπομπές


## Εξωτερικοί σύνδεσμοι
*Ανδρέας Βλαντής στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες νομικοί
Κατηγορία:Έλληνες πληρεξούσιοι
Ερρίκος ο Μαύρος

Με το προσωνύμιο **Ερρίκος ο Μαύρος** αναφέρονται οι παρακάτω Γερμανοί ηγεμόνες:

* Ο Αυτοκράτορας Ερρίκος Γ΄ της Αγίας Ρωμαϊκής Αυτοκρατορίας του Γερμανικού Έθνους (1016-1056)
* Ο δούκας Ερρίκος Θ΄ της Βαυαρίας (1075-1126)
Γαζής (επώνυμο)

Με το επώνυμο **Γαζής**, εξελληνισμένη αραβική λέξη που σήμαινε τον ηρωικό πολεμιστή του Ισλάμ, αναφέρονται οι παρακάτω Έλληνες:

* Ανδρέας Γαζής (1909-2000), καθηγητής του Αστικού Δικαίου
* Άνθιμος Γαζής (1764-1828), συγγραφέας, από τους σημαντικότερους Νεοέλληνες διαφωτιστές
* Αντώνιος Γαζής (1876-1942), νομικός, αντιπρόεδρος του Συμβουλίου της Επικρατείας
* Γεώργιος Γαζής (1795-1855), Φιλικός και λόγιος
* Θεόδωρος Γαζής (1398-1475), λόγιος κληρικός, καθηγητής σε ιταλικά πανεπιστήμια
* Νικόλαος Γαζής (1903-1996), πολιτικός (βουλευτής, ευρωβουλευτής και υπηρεσιακός υπουργός)
* Παναγιώτης Γαζής (1888-1941), υποστράτηγος
* Σπυρίδων Γαζής (1835-1920), ζωγράφος και αγιογράφος

## Δείτε επίσης
* Έφη Γαζή

Κατηγορία:Ελληνικά επώνυμα
Τίνα Μπλάου

Η **Τίνα Μπλάου** (γερμανικά: *Tina Blau*, 1845 - 1916) ήταν Αυστριακή ζωγράφος που ασχολήθηκε κυρίως με την τοπιογραφία.

## Βιογραφία
Η Μπλάου γεννήθηκε το 1845 στη Βιέννη και ήταν κόρη γιατρού του αυστροουγγρικού στρατού, ο οποίος υποστήριξε τις καλλιτεχνικές της ανησυχίες. Έλαβε τα πρώτα μαθήματα ζωγραφικής από τον Ούγγρο ζωγράφο Άνταλ Χανέλι (1824-1911) και στη συνέχεια μαθήτευσε δίπλα στον Άουγκουστ Σέφερ. Το 1865 εισήλθε στη σχολή του Γιόζεφ Άιγκνερ, ενώ το 1869 μετέβη στο Μόναχο όπου είχε ως δάσκαλο τον Βίλχελμ Λίντερσμιτ.μικρογραφία|199x199px|Η Μπλάου το 1869.|αριστεράΜετά την ολοκλήρωση των σπουδών της πραγματοποίησε εκτεταμένα εκπαιδευτικά ταξίδια σε διάφορες χώρες (Ουγγαρία, Ολλανδία, Γαλλία, Ιταλία κλπ) και επιστρέφοντας στη Βιέννη εργάστηκε στο στούντιο του Εμίλ Γιάκομπ Σίντλερ. Το 1883 επέστρεψε στο Μόναχο όπου ασπάστηκε τον Προτεσταντισμό (η ίδια ήταν Εβραία) προκειμένου να παντρευτεί τον ζωγράφο Χάινριχ Λανγκ, με τον οποίο έζησε μέχρι τον θάνατό του, το 1891, χωρίς όμως να αποκτήσουν παιδιά. Παράλληλα, εργάστηκε ως δασκάλα ζωγραφικής. Μετά τον θάνατο του συζύγου της επέστρεψε στη Βιέννη όπου δίδαξε στη γυναικεία σχολή ζωγραφικής *Wiener Frauenakademie*, από το 1898 μέχρι το 1915. 

Η Μπλάου κατατάσσεται στους ζωγράφους του ατμοσφαιρικού ιμπρεσιονισμού, ενώ είχε επιρροές από την ολλανδική τοπιογραφία και τον ρεαλισμό. Παρόλο που προερχόταν από εύπορη οικογένεια, είχε αποκτήσει από νεαρή ηλικία την οικονομική της ανεξαρτησία, χάρη στη δημοφιλία των έργων της. Πίνακές της εκτέθηκαν, μεταξύ άλλων, στη Διεθνή Έκθεση Βιέννης του 1873, στο Παρίσι κ.ά., ενώ η ίδια τιμήθηκε με αρκετά βραβεία. 

Απεβίωσε το 1916 και θάφτηκε στο Κεντρικό Κοιμητήριο της Βιέννης, ενώ το όνομά της δόθηκε σε δρόμο της πόλης. Το 1938, μετά την προσάρτηση της Αυστρίας στη ναζιστική Γερμανία, το νέο καθεστώς πραγματοποίησε διάφορες ενέργειες προκειμένου να αποσιωπηθεί η συνεισφορά της στην αυστριακή ζωγραφική.

## Πίνακες


Αρχείο:Tina Blau-On the Schleißheimerstraße.jpg|Τοπίο του Schleißheimerstraße
Αρχείο:Tina Blau-Mediterranean garden.jpg|Μεσογειακός κήπος.
Αρχείο:Tina Blau – Viennese suburb.jpg|Βιεννέζικο προάστιο.
Αρχείο:Study of a Tree MET DP803693.jpg|Σπουδή ενός δέντρου (1863).



## Παραπομπές


## Εξωτερικοί σύνδεσμοι
* 

Κατηγορία:Αυστριακοί ζωγράφοι
Κατηγορία:Ιμπρεσιονιστές ζωγράφοι
Κατηγορία:Γυναίκες ζωγράφοι
Στρατός της Βυρτεμβέργης

thumb|150px|Στρατιώτης του πεζικού της Βυρτεμβέργης
Ο **Στρατός της Βυρτεμβέργης** () ήταν ο στρατός του γερμανικού κρατιδίου της Βυρτεμβέργης μέχρι το 1918.

Ο στρατός της Βυρτεμβέργης αποτέλεσε διαδοχικά τμήμα των στρατευμάτων του Σουαβικού Κύκλου της Αγίας Ρωμαϊκής Αυτοκρατορίας, της Συνομοσπονδίας του Ρήνου, της Γερμανικής Συνομοσπονδίας και τελικά του Αυτοκρατορικού Γερμανικού Στρατού. Επίσης, κυρίως κατά τον 18ο αιώνα, υπήρχαν συντάγματα τα οποία υπηρετούσαν με άλλους ηγεμόνες ή ξένες δυνάμεις. Η πρακτική αυτή επικρινόταν συχνά ως «εμπόριο στρατιωτών» ή "Soldatenhandel". Η πρακτική αυτή αποτελούσε μια μορφή μισθοφόρων.

Ο στρατός της Βυρτεμβέργης συγχωνεύθηκε με τον υπόλοιπο Αυτοκρατορικό Γερμανικό Στρατό το 1871 και μετονομάστηκε σε 13ο Βασιλικό Σώμα της Βυρτεμβέργης έως το 1918 που διαλύθηκε. Περιελάμβανε την 26η και την 27η μεραρχία πεζικού και το 26ο σύνταγμα δραγόνων.

## Παραπομπές


Κατηγορία:Στρατιωτική ιστορία της Γερμανίας
Γιαντβίγκα Γεντζεγιόφσκα

Η **Γιαντβίγκα «Γεντ» Γεντζεγιόφσκα** (πολωνικά: Jadwiga "Jed" Jędrzejowska) (15 Οκτωβρίου 1912 - 28 Φεβρουαρίου 1980) ήταν Πολωνή πρωταθλήτρια της αντισφαίρισης. Επειδή το όνομά της ήταν δύσκολο στην προφορά για πολλούς ανθρώπους που δεν μιλούσαν πολωνικά, αποκαλούνταν συχνά από τα ψευδώνυμα «Γεντ» (Jed) ή «Για-Για» (Ja-Ja). Ήταν Νο 3 στον κόσμο το 1937.

## Βιογραφία
Η Γεντζεγιόφσκα έφθασε τρεις φορές στον τελικό ενός τουρνουά Γκραντ Σλαμ, ρεκόρ για την πολωνική αντισφαίριση. Το 1937 έχασε σε τρία σετ από την Ντόροθι Ράουντ Λιτλ στον τελικό του Γουίμπλεντον και στο πρωτάθλημα των ΗΠΑ αργότερα το ίδιος έτος νικήθηκε στον τελικό από την Ανίτα Λισάνα. Το 1939 ήταν φιναλίστ στο γαλλικό πρωτάθλημα, χάνοντας στον τελικό από την Σιμόν Ματιέ.

Στο διπλό γυναικών η Γεντζεγιόφσκα κέρδισε το γαλλικό πρωτάθλημα του 1939 με συμπαίκτρια την Ματιέ, τρία χρόνια πριν, το 1936, είχε χάσει στον τελικό του ίδιου τουρνουά με συμπαίκτρια την Συζάν Νοέλ. το 1938 με συμπαίκτρια την Ματιέ ήταν φιναλίστ στοδιπλό. Φιναλίστ στον τελικό του μικτού διπλού στο γαλλικό πρωτάθλημα του 1947 με συμπαίκτη τον Κρίστιαν Καραλούλις. Στην ηλικία των 44 ετών έφτασε στα προημιτελικά του μεικτού στο Γαλλικό πρωτάθλημα του 1957 με συμπαίκτη τον Pilar Barril.

Κέρδισε τέσσερις διαδοχικούς τίτλους στο πρωτάθλημα του Λονδίνου μεταξύ 1936 και 1939. Κέρδισε το μονό στο πρωτάθλημα του Κεντ το 1937 και το 1938 και κέρδισε επιπλέον τίτλους στα πρωταθλήματα της Ιρλανδίας (1932), της Αυστρίας (1934) και της Ουαλίας (1932, 1935 και 1936). Στο Πρωτάθλημα αντισφαίρισης Ανατολικής Μεσογείου το 1936 ήταν φιναλίστ στο μονό και στο διπλό με συμπαίκτρια την Μπίλι Γιορκ και νικήτρια στο μεικτό με συμπαίκτη τον Γιούζεφ Χέμπντα.

Σύμφωνα με τους A. Ουάλις Μάγερς και Τζον Όλιφ των The Daily Telegraph και The Daily Mail, η Γεντζεγιόφσκα κατατάχθηκε στις 10 πρώτες του κόσμου από το 1936 έως το 1939 (δεν υπήρξαν βαθμολογίες από το 1940 έως το 1945).

Η Γεντζεγιόφσκα παντρεύτηκε τον Άλφρεντ Γκάλερτ το 1947.

## Παραπομπές


## Εξωτερικοί σύνδεσμοι
* 

Κατηγορία:Πολωνές αθλήτριες της αντισφαίρισης
Κατηγορία:Νικητές Γαλλικού Όπεν
Κατηγορία:Ιππότες του Τάγματος της Αναγέννησης της Πολωνίας
Κατηγορία:Αποδέκτες του Αργυρού Σταυρού της Αξίας (Πολωνία)
Κατηγορία:Ενταφιασμοί στο Κοιμητήριο Ρακοβίτσκι
Πία Μπάλινγκ

Η **Πία Μπάλινγκ** (*[[δανικά]]: Pia Balling*), γεννημένη στις 20 Ιουνίου 1940, είναι Δανέζα πρώην πρωταθλήτρια της αντισφαίρισης, σήμερα κάτοικος ΗΠΑ επιχειρηματίας και συγγραφέας.

Πρωταθλήτρια Δανίας το 1960, 1961, 1962, 1963, 1966 και το 1968. Έπαιξε τα πρωταθλήματα των ΗΠΑ και στο διπλό του Γουίμπλετον. Στο Πρωτάθλημα αντισφαίρισης Ανατολικής Μεσογείου ήταν νικήτρια το 1961 στο μεικτό με συμπαίκτη τον Μπομπ Χιούιτ.

Στο Φεντ καπ έχει αγωνιστεί με τη Δανία το 1963, 1964, και το 1967 με σύνολο 6 ήττες.

## Παραπομπές


Κατηγορία:Δανέζες αθλήτριες της αντισφαίρισης
Σύνταγμα της Σερβικής Δημοκρατίας της Βοσνίας

Το **Σύνταγμα της Σερβικής Δημοκρατίας της Βοσνίας** (σερβοκροατικά: Устав Републике Српске/Ustav Republike Srpske) είναι η πρωταρχική νομική πράξη της Σερβικής Δημοκρατίας της Βοσνίας, μίας οικονομικής οντότητας εντός της Βοσνίας και Ερζεγοβίνης. Το σύνταγμα παραδόθηκε από την Εθνοσυνέλευση της Σερβικής Δημοκρατίας της Βοσνίας στις 28 Φεβρουαρίου 1992, αλλά έπρεπε να αναθεωρηθεί μετά την υπογραφή της Συμφωνίας του Ντέιτον. Παρέχει το σύνολο των νόμων και αρχών για την οντότητα, και ανάμεσά στις πιο σημαντικές λειτουργίες της, καθορίζει την εσωτερική οργάνωση της Δημοκρατίας, τη λειτουργία των επίσημων θεσμικών οργάνων, καθώς και τα δικαιώματα και τις ελευθερίες για τους πολίτες της.

Το Συνταγματικό Δικαστήριο της Σερβικής Δημοκρατίας της Βοσνίας ξεκίνησε τις λειτουργίες την 1 Ιουλίου 1994 και ο βασικός του ρόλος είναι να εξασφαλίσει την προστασία του Συντάγματος και του νόμου. Αποτελείται από εννέα δικαστές, συμπεριλαμβανομένου του Προέδρου, που εκλέγονται σύμφωνα με το Σύνταγμα και το νόμο.

## Ιστορία
Το πρώτο σύνταγμα εγκρίθηκε εγκρίθηκε επίσημα στις 28 Φεβρουαρίου 1992, με την ονομασία το Σύνταγμα της Σερβικής Δημοκρατίας της Βοσνίας και Ερζεγοβίνης (Устав Српске Републике Босне и Херцеговине / Ustav Srpske Republike Bosne i Hercegovine). Εγκρίθηκε κατά την περίοδο του Πολέμου της Βοσνίας και μετά την υπογραφή της Συμφωνίας του Ντέιτον το Σύνταγμα έχει υποστεί πολλές τροποποιήσεις σε μορφή τροπολογιών, προκειμένου να συμμορφωθεί με την ειρηνευτική συμφωνία και με το Συνταγματικό Δικαστήριο της Βοσνίας και Ερζεγοβίνης.

## Σύνταγμα
Αποτελείται από 12 κεφάλαια.

1. Βασικές διατάξεις

2. Ανθρώπινα Δικαιώματα και Ελευθερίες

3. Οικονομικός και Κοινωνικός Σχεδιασμός

4. Δικαιώματα και υποχρεώσεις

5. Οργάνωση της Σερβικής Δημοκρατίας της Βοσνίας

6.  Εδαφική Οργάνωση

7. Άμυνα

8. Η συνταγματικότητα και η νομιμότητα

9. Το Συνταγματικό Δικαστήριο

10. Δικαστήρια και Εισαγγελία

11. Αλλαγή του Συντάγματος

12. Τελικές διατάξεις

## Παραπομπές


## Εξωτερικοί σύνδεσμοι
* Επίσημο έγγραφο του Συντάγματος της Σερβικής Δημοκρατίας της Βοσνίας (Αγγλικά)
* Σχετική νομοθεσία της Σερβικής Δημοκρατίας της Βοσνίας (Αγγλικά)

Κατηγορία:Σερβική Δημοκρατία της Βοσνίας
Βοζικέικα Μεσσηνίας

Τα **Βοζικέικα** είναι μικρός οικισμός κοντά στην Πύλο και υπάγεται διοικητικά στον Δήμο Πύλου - Νέστορος, του Νομού Μεσσηνίας.

## Ιστορικό οικισμού
Ο οικισμός *Βοζικέικα*, ο οποίος ανήκει στη δημοτική ενότητα Πύλου, είναι νεοσύστατος, καθώς αναγνωρίστηκε μόλις το 2011, όταν και προσαρτήθηκε στον νέο Δήμο Πύλου - Νέστορος. στον οποίο έχει ενταχθεί και η τοπική κοινότητα Κυνηγού, στην οποία υπάγεται. Ο δήμος αυτός, συστάθηκε με το Πρόγραμμα Καλλικράτης με την συνένωση των προϋπαρχόντων δήμων Κορώνης, Μεθώνης, Παπαφλέσσα, Πύλου, Νέστορος και Χιλιοχωρίων. Τα Βοζικέικα σήμερα είναι οικισμός της *Τοπικής Κοινότητας του Κυνηγού* του *Δήμου Πύλου-Νέστορος*, της οποίας έδρα είναι ο Κυνηγός.

## Κάτοικοι
Ο οικισμός, με βάση την απογραφή του 2011, έχει 13 μόνιμους κατοίκους, οι οποίοι απασχολούνται κυρίως σε διάφορες αγροτικές εργασίες.Η εκκλησια Του Χωριου Ειναι Ο Ιερος Ναος Αγιου Διονυσιου

## Δείτε επίσης
* Πύλος
* Δήμος Πύλου - Νέστορος
* Διοικητική διαίρεση Περιφερειακής Ενότητας Μεσσηνίας
* Διοικητική διαίρεση νομού Μεσσηνίας
* πρώην Δήμος Πύλου

## Παραπομπές


## Εξωτερικοί σύνδεσμοι
* Δήμος Πύλου - Νέστορος, από την ιστοσελίδα: www.pylos-nestor.gr του Δήμου Πύλου - Νέστορος.

Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Πύλου - Νέστορος
Μπλουζ ροκ

Ως **Μπλουζ Ροκ** αναφέρεται το στυλ μουσικής που συνδυάζει στοιχεία μπλουζ και ροκ. Πρωτοπαρουσιάστημε στα μέσα της δεκαετίας του 1960. Εκπροσωποί του ήταν οι Rolling Stones, ο Έλμορ Τζέιμς, Μάντι Γουότερς,Led Zeppelin. Από αυτό ξεκίνησε και εξελίχτηκε στη δεκαετία του 1970 το Χαρντ Ροκ.

Κατηγορία:Μουσικά είδη
Κατηγορία:Ροκ μουσική
Κατηγορία:Μπλουζ
Nuestro Juramento

To **nuestro juramento** (ισπ. *ορκιστήκαμε*) είναι δημοφιλές τραγούδι σε μουσική λατινικού μπολερό του πουερτορικάνου συνθέτη Βενίτο δε Χεσούς. Τραγουδήθηκε σε όλη τη Λατινική Αμερική, πρώτα πόλα από τον εκουαδοριάνο τραγουδιστή Χούλιο Χαραμίγιo. Ο Χαραμίγιο το ηχογράφησε το 1956, με τον Ροσαλίνο Κιντέρο στην κιθάρα.

## Παραπομπές


Κατηγορία:Τραγούδια του 1956
Μπολερό

[thumb|right|350px|Ο [Πέπε Σάντσες (κιθάρα) και ο Εμιλιάνο Μπλεζ (tres) μαζί με άλλους τρεις τραγουδιστές σε εκτέλεση μπολερό.]]
thumb|right|350px|Μπαλαρίνα ενώ χορεύει μπολερό. Πινακας του Αντόνιο Καμπράλ Μπεγιαράνο, 1842
Το **μπολερό** είναι είδος λατινικής μουσικής σε αργό ρυθμό και γλυκιά μελωδία. Χορεύεται στη Λατινική Αμερική, στην Κούβα, το Εκουαδόρ και τη Λιβύη.

## Παραπομπές

Κατηγορία:Χορός στην Κούβα
Κατηγορία:Λάτιν χοροί
Κατηγορία:Μουσική στο Μεξικό
Κατηγορία:Μορφές χορού κλασικής μουσικής
Φρειδερίκος Β΄ του Χόλσταϊν-Γκόττορπ

Ο **Φρειδερίκος Β΄**, δανικά Friedrich II (21 Απριλίου 1568 - 15 Ιουνίου 1587) από τον Οίκο του Σλέσβιχ-Χόλσταϊν-Γκόττορπ ήταν δούκας του Χόλσταϊν-Γκόττορπ (1586-87).

## Βιογραφία
Ήταν ο πρωτότοκος γιος του Αδόλφου δούκα του Χόλσταϊν-Γκόττορπ και της Χριστίνας, κόρης του Φιλίππου Α΄ λαντγκράβου της Έσσης.

Το 1586 διαδέχθηκε τον πατέρα του, που απεβίωσε. Το επόμενο έτος απεβίωσε και ο ίδιος και τον διαδέχθηκε ο επόμενος αδελφός του Φίλιππος ως δούκας του Χόλσταϊν-Γκόττορπ.

## Πρόγονοι



## Αναφορές


Κατηγορία:Δούκες του Χόλσταϊν-Γκόττορπ
Πέπε Σάντσες

Ο **Πέπε Σάντσες** (ισπ. *Pepe Sanchez, *1856 - 1918) ήταν Κουβανός μουσικός, τραγουδιστής και συνθέτης. Θεωρείται ο ιδρυτής της τροβά και του μπολερό.
## Η ζωή του
Ήταν από φτωχή οικογένεια και έγινε ράφτης. Αργότερα αγόρασε ένα ορυχείο χαλκού και μπήκε στο εμπόριο υφασμάτων. Αν και μιγάς αναδείχτηκε κοινωνικά.

## Παραπομπές


Κατηγορία:Κουβανοί τραγουδιστές
Κατηγορία:Κουβανοί μουσικοί
Φίλιππος του Χόλσταϊν-Γκόττορπ

Ο **Φίλιππος του Χόλσταϊν-Γκόττορπ**, Δανικά : Philipp (10 Αυγούστου 1570 - 18 Οκτωβρίου 1590) από τον Οίκο του Σλέσβιχ-Χόλσταϊν-Γκόττορπ ήταν δούκας του Χόλσταϊν-Γκόττορπ.

## Βιογραφία

Ήταν ο δευτερότοκος γιος του Αδόλφου, δούκα του Χόλσταϊν-Γκόττορπ και της Χριστίνας, κόρης του Φιλίππου Α΄, λαντγκράβου της Έσσης. Το 1586 απεβίωσε ο πατέρας του και τον διαδέχθηε ο πρωτότοκος Φρειδερίκος Β΄, που όμως απεβίωσε το επόμενο έτος. Έτσι τον διαδέχθηκε ο 17ετής Φίλιππος ως δούκας του Χόλσταϊν-Γκόττορπ. Για τα δουκάτα Σλέσβιχ και Χόλσταϊν οι πρόγονοί του είχαν υποσχεθεί να παραμείνουν αδιαίρετα· έτσι κυβερνούσε μαζί με τον εξάδελφό του Φρειδερίκο Β΄ της Δανίας. Έδρα της περιοχής του ήταν το Γκόττορπ. Απεβίωσε τρία έτη μετά, το 1590 σε ηλικία 20 ετών και τον διαδέχθηκε ο επόμενος αδελφός του Ιωάννης-Αδόλφος. Είναι άγνωστοι οι λόγοι του πρόωρου θανάτου του, σύμφωνα με τις φήμες ήταν στενά συνδεδεμένος με τον μεγαλύτερο αδελφό του Φρειδερίκο Β΄ που πέθανε επίσης πρόωρα.

## Πρόγονοι



## Παραπομπές



## Πηγές

*Lockhart, Paul Douglas (2004-01-01). Frederik II and the Protestant Cause: Denmark's Role in the Wars of Religion, 1559-1596.

Κατηγορία:Δούκες του Χόλσταϊν-Γκόττορπ
Ιωάννης Φρειδερίκος του Χόλσταϊν-Γκόττορπ

Ο **Ιωάννης-Φρειδερίκος** (δαν. *Johann-Friedrich*, 1 Σεπτεμβρίου 1579 - 3 Σεπτεμβρίου 1634) από τον Οίκο του Σλέσβιχ-Χόλσταϊν-Γκόττορπ ήταν ο Λουθηρανός διοικητής στο πριγκιπάτο-αρχιεπισκοπή της Βρέμης, στο πριγκιπάτο-επισκοπή της Λυβέκης και στο πριγκιπάτο-επισκοπή του Φέρντεν.

## Βιογραφία
Ήταν γιος του Αδόλφου δούκα του Χόλσταϊν-Γκόττροπ και της Χριστίνας, κόρης του Φιλίππου Α΄ λαντγκράβου της Έσσης.

Γεννήθηκε στο Γκόττορπ του Σλέσβιχ και απεβίωσε στο Άλτκλοστερ, στο σημερινό Μπουξτεχούντε το 1634 σε ηλικία 55 ετών.

## Οικογένεια
Από τη σχέση του με την Άννα Ντόμπελ είχε δύο φυσικά τέκνα:
* Φρειδερίκος.
* Χριστίνα.
Το 1621 ο Φερδινάνδος Β΄ των Αψβούργων τα νομιμοποίησε.

## Πρόγονοι



## Παραπομπές


## Αναφορές σε Πηγές
* Karl Ernst Hermann Krause (1881), "Johann Friedrich (Erzbischof von Bremen)", Allgemeine Deutsche Biographie (ADB) (in German), 14, Leipzig: Duncker & Humblot, pp. 413–415
* Heinz-Joachim Schulze (1974), "Johann Friedrich", Neue Deutsche Biographie (NDB) (in German), 10, Berlin: Duncker & Humblot, p. 481

## Εξωτερικοί σύνδεσμοι
* 
* Publications by or about John Frederick of Holstein-Gottorp, Prince-Bishop, στο Verzeichnis der im deutschen Sprachraum erschienenen Drucke des 17 (για τον 17ο αι.)

Κατηγορία:Οίκος του Σλέσβιχ-Χόλσταϊν-Γκόττορπ
Ιωάννης Πούλος

Ο **Ιωάννης Πούλος** ήταν Έλληνας ξιφομάχος. Αγωνίστηκε στους Ολυμπιακούς Αγώνες του 1896 στην Αθήνα.

Ο Πούλος αγωνιζόταν στην ερασιτεχνική ξιφασκία. Ήταν τέταρτος από τους τέσσερα στην προκαταρκτική ομάδα, αφού είχε χάσει από τον Ανρί Καγιό, τον Ανρί Ντελαμπόρντ και τον Περικλή Πιερράκο Μαυρομιχάλη. Αυτό τον έβαλε σε μια ισοπαλία για την έβδομη θέση, με τον Γεώργιο Μπαλακάκη που ήταν τέταρτος στην άλλη προκαταρκτική ομάδα.

## Παραπομπές


Κατηγορία:Ξιφομάχοι στους Θερινούς Ολυμπιακούς Αγώνες 1896
Ιωάννης Ι΄ του Χόλσταϊν-Γκόττορπ

Ο **Ιωάννης Ι΄**, δανικά Johann X (18 Μαρτίου 1606 - 21 Φεβρουαρίου 1655) από τον Οίκο του Σλέσβιχ-Χόλσταϊν-Γκόττορπ ήταν Λουθηρανός δοικητής στο πριγκιπάτο-επισκοπή της Λυβέκης.

## Βιογραφία
Ήταν ο τρίτος γιος του Ιωάννη-Αδόλφου δούκα του Χόλσταϊν-Γκόττορπ και της Αυγούστας των Όλντενμπουρκ, κόρης του Φρειδερίκου Β΄ της Δανίας.

Το 1634 διαδέχθηκε τον θείο του Ιωάννη-Φρειδερίκο Λουθηρανό διοικητή του πριγκιπάτου-επισκοπής της Λυβέκης. Ήταν ο πρώτος που έκανε έδρα του το κάστρο του Οϊτίν (Eutin), το οποίο επέκτεινε περισσότερο. Προσπάθησε να ελκύσει λογίους και επιστήμονες στην Αυλή του και να προωθήσει την οικονομική ανάπτυξη της Λυβέκης. Οι προσπάθειές του εμποδίστηκαν από την εκδήλωση της πανώλης (1638-39) και από τον Τριακονταετή Πόλεμο (1618-48), που έφερε πρόσθετα βάρη. Έτσι Δανικά στρατεύματα στεγάστηκαν στο Οϊτίν τα έτη 1638, 1639 και ένα ολόκληρο Σουηδικό Σύνταγμα ιππικού το 1643 φιλοξενήθηκε στην ίδια πόλη. Ο πρίγκιπας-επίσκοπος έπρεπε να εφοδιάζει το Σύνταγμα.

Κατά τς διαπραγματεύσεις που κατέληξαν στην Ειρήνη της Βεστφαλίας, η περιοχή του κινδύνευσε να δοθεί σε άλλον ως αποζημίωση για κάποια ενσωμάτωση. Ο Ιωάννης Ι΄ επέλεξε προσεκτικά ως διαπραγματευτές τον Ντάβιτ Γκλόξιν και τον Χρίστιαν Κάσσιους και κατάφερε να αποτρέψει αυτόν τον κίνδυνο.

## Οικογένεια
Νυμφεύτηκε το 1640 την Ιουλία-Φελίσιτας, κόρη του Ιουλίου-Φρειδερίκου δούκα της Βυρτεμβέργης-Βάιλτινγκεν και είχε επιζήσαν τέκνο:
* Ιωάννης-Αύγουστος 1647-1686.

## Πρόγονοι



## Παραπομπές


## Αναφορές σε Πηγές
* Ernst-Günther Prühs, Geschichte der Stadt Eutin, Eutin: Struve's Verlag, 1994, ISBN 3-923457-23-5
* Jens Jensen, Die Ehescheidung des Bischofs Hans von Lübeck von der Prinzessin Julia Felicitas von Württemberg-Welting AD 1648-1653. Ein Beitrag zum protestantischen Ehescheidungsrecht im Zeitalter des beginnenden Absolutismus, Frankfurt upon Main: Lang, 1982, (=Rechtshistorische Reihe; vol. 35), ISBN 3-8204-7458-7, also: thesis, University of Kiel, 1983

## Εξωτερικοί σύνδεσμοι
* 

Κατηγορία:Γερμανοί ευγενείς
Φρειδερίκος Αύγουστος Α΄ του Όλντενμπουργκ

Ο **Φρειδερίκος Αύγουστος Α΄**, γερμ. Friedrich August Ι. (20 Σεπτεμβρίου 1711 - 6 Ιουλίου 1785) ήταν δούκας του Όλντενμπουργκ (1774-85) και Λουθηρανός διοικητής του πριγκιπάτου-επισκοπής της Λυβέκης.

## Βιογραφία
Γεννήθηκε στο Γκόττορπ του Σλέσβιχ και ήταν ο δευτερότοκος γιος του Χριστιανού Αύγουστου, πρίγκιπα του Οϊτίν και της Αλβερτίνης Φρειδερίκης, κόρης του Φρειδερίκου Ζ΄, μαργράβου του Μπάντεν-Ντούρλαχ.

Η ανιψιά του Αικατερίνη Β΄, αυτοκράτειρα της Ρωσίας, παραχώρησε το δουκάτο του Χόλσταϊν-Γκόττορπ (τίτλο που κατείχε ο γιος της Παύλος) στη Δανία και η Δανία παραχώρησε το Ντέλμενχορστ, το οποίο δόθηκε ως *δουκάτο του Όλντενμπουργκ* στον Φρειδερίκο Αύγουστο Α΄.

Επίσης ο μεγαλύτερος αδελφός του Αδόλφος Φρειδερίκος της Σουηδίας του παραχώρησε το 1750, ένα έτος πριν γίνει βασιλιάς, την επισκοπή της Λυβέκης. Απεβίωσε το 1785 στο Όλντενμπουργκ σε ηλικία 74 ετών και τον διαδέχθηκε ο μόνος γιος του ως δούκας του Όλντενμπουργκ και ο ανιψιός του Πέτρος Α΄ ως επίσκοπος της Λυβέκης.

## Οικογένεια
Νυμφεύτηκε το 1752 την Ουλρίκα Φρειδερίκη Βιλελμίνη, κόρη του Μαξιμιλιανού πρίγκιπα της Έσσης-Κάσσελ, και είχε τέκνα:
* Πέτρος Φρειδερίκος Γουλιέλμος 1754-1823, δούκας του Όλντενμπουργκ.
* Χεδβίγη Ελισάβετ 1759-1818, παντρεύτηκε τον εξάδελφό της Κάρολο ΙΓ΄ του Οίκου Σλέσβιχ-Χόλσταϊν-Γκόττορπ βασιλιά της Σουηδίας.

## Πρόγονοι



## Παραπομπές


Κατηγορία:Γερμανοί ευγενείς
Κατηγορία:Δούκες του Όλντενμπουργκ
Πέτρος Φρειδερίκος Γουλιέλμος του Όλντενμπουργκ

Ο **Πέτρος Φρειδερίκος Γουλιέλμος**, γερμ. Peter Friedrich Wilhelm (3 Ιανουαρίου 1754 - 2 Ιουλίου 1823) από τον Οίκο του Σλέσβιχ-Χόλσταϊν-Γκόττορπ ήταν δούκας του Όλντενμπουργκ.

## Βιογραφία
Ήταν ο μόνος γιος του Φρειδερίκου Αύγουστου Α΄, δούκα του Όλντενμπουργκ και της Ουλρίκας Φρειδερίκης Βιλελμίνης, κόρης του Μαξιμιλιανού πρίγκιπα της Έσσης-Κάσσελ.

Γεννήθηκε στο Οϊτίν (Eutin) και διαδέθηκε τον πατέρα του, όταν αυτός απεβίωσε το 1785. Λόγω της διανοητικής του ασθένειας, ο εξάδελφός του Πέτρος Α΄, επίσκοπος της Λυβέκης ανέλαβε τη διακυβέρνηση. Ο Πέτρος Φρειδερίκος Γουλιέλμος ήταν μόνο κατ' όνομα δούκας. Το 1815 το Συνέδριο της Βιέννης αναβίβασε τους δούκες σε μεγάλους δούκες.

Το 1823 απεβίωσε στο ανάκτορο Πλεν (Plön) σε ηλικία 69 ετών άγαμος και ο Πέτρος Α΄ ανέλαβε και τυπικά δούκας του Όλντενμπουργκ.

## Πρόγονοι



## Παραπομπές


Κατηγορία:Γερμανοί ευγενείς
Κατηγορία:Δούκες του Όλντενμπουργκ
Φρειδερίκος Αδόλφος της Σουηδίας

Ο **Φρειδερίκος Αδόλφος** (δανικά: *Frederik Adolf*, 18 Ιουλίου 1750 - 12 Δεκεμβρίου 1803) από τον Οίκο του Σλέσβιχ-Χόλσταϊν-Γκόττορπ ήταν πρίγκιπας της Σουηδίας και δούκας του Έστεργκετλαντ.

## Βιογραφία
Γεννήθηκε στο Ντρόττινγκχολμ και ήταν ο τρίτος γιος του Αδόλφου Φρειδερίκου της Σουηδίας και της Λουίζας Ουλρίκας των Χοεντσόλλερν, κόρης του Φρειδερίκου Γουλιέλμου Α΄ της Πρωσίας.

Έγινε δούκας του Έστεργκετλαντ. Μεγαλύτεροι αδελφοί του ήταν ο Γουσταύος Γ΄ και ο Κάρολος ΙΓ΄, βασιλείς της Σουηδίας.

Απεβίωσε το 1803 στο Μονπελλιέ της Γαλλίας σε ηλικία 53 ετών, άγαμος.

## Πρόγονοι



## Αναφορές σε Πηγές
* Fredrik Adolf, urn:sbl:14444, Svenskt biografiskt lexikon (art av Sven Åstrand), hämtad 2015-02-09.
* Charlottas, Hedvig Elisabeth (1902) [1775–1782]. Bonde, Carl Carlson, ed. Hedvig Elisabeth Charlottas dagbok [The diary of Hedvig Elizabeth Charlotte] (in Swedish). I 1775-1782. Translated by Carl Carlson Bonde. Stockholm: P.A. Norstedt & Söners förlag. pp. 43–44. OCLC 14111333. (search for all versions on WorldCat)

## Παραπομπές


## Πηγές
* Carl Rimberg: Svenska Folkets underbara öden VII. Gustav III:s och Gustav IV Adolfs tid 1756-1792

Κατηγορία:Σουηδοί ευγενείς
Κάρολος του Λέβενχηλμ

Ο **Κάρολος**, σουηδικά Karl (3 Νοεμβρίου 1772 - 9 Ιουνίου 1861) από τον Οίκο του Σλέσβιχ-Χόλσταϊν-Γκόττορπ ήταν κόμης του Λέβενχηλμ (Löwenhielm).

## Βιογραφία
Ήταν νόθος γιος του Καρόλου ΙΓ΄ της Σουηδίας και της ερωμένης του Αυγούστας φον Φέρσεν. Η μητέρα του ήταν παντρεμένη με τον Φρειδερίκο-Αδόλφο κόμη του Λέβενχηλμ. Ετεροθαλής αδελφός του ήταν ο Γουσταύος του Λέβενχηλμ.

Ήταν αξιωματικό στο στρατό, διπλωμάτης και πολιτικός. Ήταν μέρος του Σουηδικού υπουργικού Συμβουλίου το διάστημα 1822-39. Εκπροσώπησε τη Σουηδία στο Συνέδριο της Βιέννης το 1814-15. Απεβίωσε το 1861 σε ηλικία 89 ετών.

## Πρόγονοι



## Παραπομπές


## Εξωτερικοί σύνδεσμοι
* 

Κατηγορία:Σουηδοί ευγενείς
Στηβ Γεωργανάς

Ο **Στηβ Γεωργανάς** (αγγλική γλώσσα: *Steven "Steve" Georganas*, Αδελαΐδα, 13 Ιουνίου 1959) είναι Αυστραλός πολιτικός και μέλος της Βουλής των Αντιπροσώπων, εκλεγμένος με το Εργατικό Κόμμα.

## Βιογραφία
Γεννήθηκε το 1959 στην Αδελαΐδα και είναι γιος Ελλήνων μεταναστών από τη Μεσσηνία. Σπούδασε διοίκηση επιχειρήσεων σε πολιτειακό κολλέγιο της Νότιας Αυστραλίας και μεταξύ άλλων έχει διατελέσει οδηγός ταξί, εργάτης εργοστασίου και ασφαλιστής, ενώ πλέον είναι εργατολόγος. Επιπλέον, από το 2002 ως το 2004 ήταν σύμβουλος του υπουργού της πολιτειακής κυβέρνησης της Νότιας Αυστραλίας, Τζέι Γουέδεριλ.

Ο Γεωργανάς ενεπλάκη για πρώτη φορά στην πολιτική το 1998 ως υποψήφιος του Εργατικού Κόμματος στην εκλογική περιφέρεια του Χάιντμαρς, χωρίς όμως επιτυχία. Εξελέγη για πρώτη φορά βουλευτής στις εκλογές του 2004 και επανεκλέχτηκε το 2007 και το 2010. Το 2013 έχασε την έδρα του από τον φιλελεύθερο Ματ Γουίλιαμς, όμως επανήλθε στη βουλή κατά τις εκλογές του 2016. Το 2012 αναδείχτηκε β΄ αντιπρόεδρος της αυστραλιανής βουλής, ενώ είναι μέλος της Παγκόσμιας Διακοινοβουλευτικής Ένωσης Ελληνισμού.

### Προσωπική ζωή
Κατοικεί στο Χάιντμαρς της Αδελαΐδας και είναι παντρεμένος με τη Wendy Georganas, με την οποία έχει αποκτήσει δύο παιδιά και τρία εγγόνια. Από το 2013 ως το 2016 συμμετείχε στο διοικητικό συμβούλιο της ομάδας αυστραλιανού ποδοσφαίρου West Adelaide Football Club.

## Παραπομπές


Κατηγορία:Έλληνες ομογενείς πολιτικοί
Κατηγορία:Αυστραλοί πολιτικοί
Κατηγορία:Ελληνοαυστραλοί
Γουσταύος των Βάσα

Ο **Γουσταύος** (σουηδ. *Gustav*, 9 Νοεμβρίου 1799 - 4/5 Αυγούστου 1877) από τον Οίκο του Σλέσβιχ-Χόλσταϊν-Γκόττορπ ήταν πρίγκιπας των Βάσα και διάδοχος της Σουηδίας.

## Βιογραφία
Γεννήθηκε στη Στοκχόλμη και ήταν ο μόνος γιος του Γουσταύου Δ΄ Αδόλφου της Σουηδίας και της Φρειδερίκης, κόρης του Καρόλου Λουδοβίκου διαδόχου του Μπάντεν.

Είχε, μαζί με τα αδέλφια του, γκουβερνάντα τη Χέντβιχ Ουλρίκα ντε λα Γκάρντι το διάστημα 1799-1803. Το 1809 έγινε πραξικόπημα και ο πατέρας του εκτοπίστηκε· ο Γουσταύος ήταν 10 ετών. Τον βασιλιά διαδέχθηκε ο θείος του Κάρολος ΙΓ΄, που δεν είχε νόμιμο γιο. Η νέα βασίλισσα και οι οπαδοί του Γουσταύου Δ΄ Αδόλφου προσπάθησαν να οριστεί διάδοχος ο Γουσταύος, αλλά οι πραξικοπηματίες, μεταξύ των οποίων και ο στρατηγός Γκέορκ Άντλερσπαρε, φοβόταν ότι θα τους εκδικηθεί και το απέτρεψαν. Μάλιστα έλεγαν ότι ο Γουσταύος Δ΄ Αδόλφος ήταν γιος της μητέρας του από τον εραστή της.

Οι οικογένειά του ζούσε σε κατ' οίκον περιορισμό. Η νέα βασίλισσα τον περιγράφει στο ημερολόγιό της ως υπάκουο, υπεύθυνο και με ικανότητα στη μάθηση. Δεν ήταν υπερήφανος όπως η μικρότερη αδελφή του Σοφία, αλλά πολύ απλός και ήσυχος. Η εκθρόνιση του πατέρα του τον έφερε σε αμηχανία και δεν άφηνε τον πατέρα του. Αργότερα η οικογένεια αναγκάστηκε να εξοριστεί. Το 1816 του δόθηκε ο τίτλος του *κόμη του Ίττερμπουρκ*. Υπηρέτησε ως αξιωματικός στην Αυστρία και το 1829 ο Φραγκίσκος Ιωσήφ τον έκανε *πρίγκιπα των Βάσα*. Το 1836 προήχθη σε υπο-στρατάρχη της Αυστρίας-Ουγγαρίας. 

Απεβίωσε το 1877 σε ηλικία 78 ετών και το λείψανό του μεταφέρθηκε 7 έτη μετά στο Ναό Ρίνταρχολμεν, κοντά στο Ανάκτορο της Στοκχόλμης και τάφηκε δίπλα στον πατέρα του. 

## Οικογένεια
Νυμφεύτηκε το 1828 την εξαδέλφη του Λουίζα Αμαλία, κόρη του Καρόλου του Μπάντεν, και είχε τέκνα:
* Λουδοβίκος (1832), θνησιγενής.
* Καρόλα (1833-1907), παντρεύτηκε τον Αλβέρτο της Σαξονίας.

## Πρόγονοι



## Αναφορά σε Πηγές


## Πηγές
* Charlottas, Hedvig Elisabeth (1939) [1807–1811]. af Klercker, Cecilia, ed. Hedvig Elisabeth Charlottas dagbok [The diary of Hedvig Elizabeth Charlotte] (in Swedish). VIII 1807-1811. Translated by Cecilia af Klercker. Stockholm: P.A. Norstedt & Söners förlag. OCLC 14111333. (search for all versions on WorldCat)

Κατηγορία:Σουηδοί ευγενείς
Κατηγορία:Διάδοχοι της Σουηδίας
Νικολάι Λούκας

Ο **Νικολάι Γιεβγιένιεβιτς Λούκας** (ρωσικά: Николай Евгеньевич Лукаш, 11 Δεκεμβρίου 1796 - 20 Ιανουαρίου 1868) από τον Οίκο του Σ.Χ.Γκόττορπ ήταν πολιτικός και αξιωματικός, που έλαβε μέρος στους Ναπολεόντειους Πολέμους.

## Βιογραφία
Ήταν νόθος γιος του Αλεξάνδρου Α΄ Αυτοκράτορα της Ρωσίας και της ερωμένης του Σοφίας, κόρης του Σεγκέγιεβιτς Αλεξέγιεβιτς Βσεβολότσκυ. Η μητέρα του αργότερα παντρεύτηκε τον Ιβάν Σεργκέγιεβιτς πρίγκιπα Μεστσέρσκυ.

Εισήλθε στο στρατό με το βαθμό του λοχία και έλαβε μέρος στις μάχες εναντίον του Ναπολέοντα Α΄, ο οποίος εισέβαλε στη Ρωσία. Το 1837 είχε φθάσει το βαθμό του υποστράτηγου και έγινε αρχηγός του επιτελείου του 6ου Σώματος Πεζικού.

Το 1853 εγκατέλειψε το στρατό και έγινε κυβερνήτης της Τιφλίδας. Το 1859 έγινε μέλος της Συγκλήτου και συνέχισε να υπηρετεί τη Ρωσία σε διάφορες περιοχές της αυτοκρατορίας, κυρίως στον Καύκασο. Απεβίωσε το 1868 στη Μόσχα σε ηλικία 72 ετών και τάφηκε στη μονή Σιμόνοβ.

## Οικογένεια
Νυμφεύτηκε πρώτα την Αλεξάνδρα, κόρη του Λουκά Στεπάνοβιτς πρίγκιπα Γκουιντιάνοβ και είχε τέκνα:
* Μαρία 1821-1849, παντρεύτηκε τον Νικολάι Μιχαήλοβιτς Κίτροβο.
* Σεργκέι γενν. π. 1828, στρατιωτικός, έφθασε ως το βαθμό του ταγματάρχη και αποσύρθηκε.
* Νικολάι γενν. π. 1829.
* Μαρία γενν. π. 1830, παντρεύτηκε τον Αλεξάντερ Σεργκέγιεβιτς Κομάροβ και είχε κόρη:
** Μαρία 1855-1928, παντρεύτηκε τον Παύλο Αντρέγιεβιτς Σουβάλοβ κρατικό υπάλληλο, αδελφό του Πιότρ Συμβούλου του Αλεξάνδρου Β΄ και με μεγάλη επιρροή.

Το 1833 απεβίωσε η Αλεξάνδρα και ο Νικολάι έκανε δεύτερο γάμο με την Αλεξάνδρα, κόρη του Μιχαήλ Αλεξάνδροβιτς Σακόβσκοϋ και είχε τέκνο:
* Μιχαήλ γενν. π. 1837, αποσύρθηκε το 1866 από το Σύνταγμά του.

## Παραπομπές


## Πηγές
* Jacques Ferrand. "Descendances naturelles des souverains et grands-ducs de Russie de 1792 á 1910"; Paris, 1995.
* Jacques Ferrand. "Aperçu généalogique sur quelques descendances naturelles de grands-ducs des russie au XIXème siècle"; Montreuil, 1982
* Jacques Ferrand. "Les familles princières de l’ancien Empire de Russie", Vol. 2; 1979-1982

## Εξωτερικοί σύνδεσμοι
* http://royal-genealogy.com/persons/russia/lukash/nikolay_lukash_1796.html
* Theroff, Paul. "russia". www.angelfire.com/realm/gotha/ (Paul Theroff’s Royal Genealogy Site).
* Marek, Miroslav. "oldenburg/oldenburg9.html". genealogy.euweb.cz.

Κατηγορία:Ρώσοι ευγενείς
Κατηγορία:Ρώσοι της Νοεμβριανής Εξέγερσης
Κατηγορία:Πρόσωπα των Ναπολεόντειων Πολέμων
Κατηγορία:Αλέξανδρος Α΄ της Ρωσίας
Γεώργιος Δεμενόπουλος

Ο **Γεώργιος Δεμενόπουλος** (1888 - 1η Ιανουαρίου 1951), του Βασιλείου, ήταν Έλληνας στρατιωτικός και πολιτικός.

## Βιογραφικά στοιχεία
Γεννήθηκε στο Φιλώτι Νάξου.  Ακολούθησε στρατιωτική καριέρα και πολέμησε στους Βαλκανικούς Πολέμους, στη Μικρασιατική εκστρατεία και στον Πρώτο Παγκόσμιο Πόλεμο.

Το 1936 διορίστηκε Νομάρχης Πέλλης και την ίδια περίοδο Νομάρχης Τρικάλων.

Μετά την αποστρατεία του ασχολήθηκε με τα κοινά.

Εξελέγη βουλευτής Φλώρινας στις εκλογές του 1950  με την Πολιτική Ανεξάρτητη Παράταξη (ΠΑΠ). Η εκλογή του έγινε από τη δεύτερη κατανομή.

Πέθανε ενώ ήταν εν ενεργεία βουλευτής και αντικαταστάθηκε στην έδρα από τον Στέργιο Μπινόπουλο.

## Παραπομπές


Κατηγορία:Βουλευτές Φλώρινας
Κατηγορία:Νομάρχες Πέλλας
Κατηγορία:Νομάρχες Τρικάλων
Κατηγορία:Βουλευτές εκλεγμένοι με την Πολιτική Ανεξάρτητη Παράταξη
Νικόλαος Αλεξάνδροβιτς της Ρωσίας

Ο **Νικόλαος Αλεξάνδροβιτς** (ρωσικά: *Николай Александрович*, 20 Σεπτεμβρίου 1843 – 2 Απριλίου 1865) από τον Οίκο των Ρομανώφ ήταν διάδοχος της Ρωσίας (1855-65).

## Βιογραφία
Γεννήθηκε στο Παλάτι του Αλεξάνδρου της Αγίας Πετρούπολης και ήταν το δεύτερο παιδί και ο πρωτότοκος γιος του Αλεξάνδρου Β΄ της Ρωσίας και της Μαρίας της Έσσης (''Μαρίας Αλεξάνδροβνας''), κόρης του Λουδοβίκου Β΄ της Έσσης. Ήταν γνωστός στην οικογένειά του ως *Νίξα*.

Το 1855 ο πατέρας του έγινε αυτοκράτορας της Ρωσίας. Το 1864 αρραβωνιάστηκε τη Δάγμαρ, κόρη του Χριστιανού Θ΄ της Δανίας. Εθεωρείτο ότι ο Νικόλαος είχε ισχυρή κράση, αλλά σε μία περιοδεία του στη Νότια Ευρώπη, ασθένησε. Οι ιατροί διέγνωσαν λανθασμένα ρευματισμούς: είχε πόνο στην πλάτη, άκαμπτο λαιμό και ευαισθησία στο θόρυβο και στο φως. Υποτίμησε την ασθένειά του και συνέχισε το ταξίδι του. Όταν η υγεία του επιδεινώθηκε, εστάλη στη Νότια Γαλλία, χωρίς να δει βελτίωση. Αποδείχθηκε ότι υποφέρει από μηνιγγίτιδα και εκτίμησαν ότι ασθένησε μετά από έναν αγώνα πάλης που είχε. Ο Νικόλαος συνέχισε να φθίνει και απεβίωσε το 1865 στη Βίλλα Μπερνόν της Νίκαιας στη Γαλλία. 

Η τελευταία του πρόταση ήταν η αρραβωνιαστικιά του να παντρευτεί τον μικρότερο αδελφό του, Αλέξανδρο, πράγμα που έγινε το 1866. Η μητέρα του, που μεριμνούσε για κάθε λεπτομέρεια της ζωής του, καταρρακώθηκε ψυχικά. Το 1868 ολοκληρώθηκε η οικοδόμηση ενός παρεκκλησίου που φέρει το όνομά του στη Νίκαια, στο σημείο που απεβίωσε και στα εγκαίνια παραβρέθηκε η Δάγμαρ ( πλέον *Μαρία Φιοντόροβνα*) με τον σύζυγό της, Αλέξανδρο.

## Πρόγονοι

## Αναφορές σε Πηγές


## Πηγές
* *Nikolai Aleksandrovich Romanov, Grand Duke of Russia*
* Zeepvat, Charlotte, *Romanov Autumn*, Sutton Publishing, 2000

Κατηγορία:Μεγάλοι Δούκες της Ρωσίας
Κατηγορία:Οίκος του Σλέσβιχ-Χόλσταϊν-Γκόττορπ
Κατηγορία:Παιδιά του Αλεξάνδρου Β΄ της Ρωσίας
Γεώργιος Αλεξάνδροβιτς Γιουριέφσκι

Ο **Γεώργιος Αλεξάνδροβιτς Γιουριέφσκι**, ρωσικά Гео́ргий Алекса́ндрович Ю́рьевский (12 Μαΐου 1872 - 30 Απριλίου 1872) από τον Οίκο του Σλέσβιχ-Χόλσταϊν-Γκόττορπ ήταν ετεροθαλής αδελφός του Αλεξάνδρου Γ΄ αυτοκράτορα της Ρωσίας.

## Βιογραφία
thumb|right|Ο Γεώργιος Αλεξάνδροβιτς Γιουριέφσκι με τις αδελφές του, Όλγα και Κατερίνα
Ήταν μοργανατικός γιος του Αλεξάνδρου Β΄ Αυτοκράτορα της Ρωσίας και της Αικατερίνης Ντολγκορούκοβας. Ο Αλέξανδρος Β΄ είχε ερωμένη την Αικατερίνη και είχε κάνει τρία τέκνα μαζί της· το 1880 απεβίωσε η σύζυγός του και 33 ημέρες μετά νυμφεύτηκε την Αικατερίνη μοργανατικά, νομιμοποιώντας τα τέκνα του.

Ο Γεώργιος νυμφεύτηκε την Αλεξάνδρα, κόρη του Κωνστανίνου δούκα του Όλντενμπουρκ. Ο Κωνσταντίνος είχε κάνει μοργανατικό γάμο και ο Νικόλαος Β΄ Αυτοκράτορας της Ρωσίας δεν επικροτούσε το γάμο του Γεωργίου. Έτσι το ζεύγος εγκατέλειψε την οικία του στην Αγ. Πετρούπολη και πήγε να ζήσει στο εξωτερικό.

Το 1913 ο Γεώργιος απεβίωσε στο Μάρμπουργκ της Έσσης σε ηλικία 41 ετών.

## Οικογένεια
Νυμφεύτηκε το 1900 την Αλεξάνδρα φον Τσάρνεκαου, κόρη του Κωνσταντίνου Πέτροβιτς δούκα του Όλντενμπουρκ, από τον μοργανατικό γάμο του με την Αγριππίνα Γιαπαρίτζε κόμισσα φον Τσάρνεκαου. Ο Γεώργιος είχε τέκνα:
* Αλέξανδρος 1901-1988, πρίγκιπας Γιουριέφσκι, νυμφεύτηκε την Ούρσουλα-Άννα-Μαρία Μπέερ ντε Γκρύνεκ και είχε τέκνο:
**Γεώργιος γενν. 1961, νυμφεύτηκε πρώτα την Καταρίνα Φερχάγκεν και έπειτα τη Σίλβια Τρουμπ.

## Βιβλιογραφία
* Radzinsky, Edvard (2005). Alexander II, The Last Great Tsar. New York: Free Press. p. 379. ISBN 978-0-7432-7332-9
* Lundy, Darryl. "The Peerage: Georgii Aleksandrovich Yourievsky, Prince Yourievsky". Retrieved 2 December 2010.
* Hughes, Lindsey (2008). The Romanovs: Ruling Russia 1613–1917. New York: Continuum Books. p. 185.

## Αναφορές σε πηγές


Κατηγορία:Ρώσοι ευγενείς
Κατηγορία:Νόθα παιδιά του Αλεξάνδρου Β΄ της Ρωσίας
Αφέτες Μαγνησίας

Οι **Αφέτες** (επίσημη ονομασία *Αφέται*) είναι οικισμός της Θεσσαλίας στην Περιφερειακή Ενότητα Μαγνησίας.

## Γενικά στοιχεία
Οι Αφέτες βρίσκονται στο νοτιοανατολικό τμήμα του Πηλίου, κοντά στις ακτές του Παγασητικού κόλπου και είναι κτισμένοι σε μεσοσταθμικό υψόμετρο 240 μέτρων πάνω από την επιφάνεια της θάλασσας, σε οδική απόσταση 27 χιλιομέτρων από το κέντρο του Βόλου. Απέχει 1,8 χιλιόμετρα σε ευθεία γραμμή από τη θάλασσα, την ακτή της Αφύσσου στον Παγασητικό κόλπο. Οι γεωγραφικές συντεταγμένες των Αφετών είναι πλάτος 39°17΄ Βόρειο και μήκος 23°11΄ Ανατολικό. Κοντινότεροι οικισμοί είναι η Ζερβόχια, η Άφυσσος και ο Προφήτης Ηλίας.
μικρογραφία|Η καμινάδα του ελαιοτριβείου, έτος κατασκευής 1906.|αριστερά|306x306εσ
Το όνομα τους προέρχεται από τον ομώνυμο αρχαίο οικισμό και τον αναφερόμενο από τον Ηρόδοτο όρμο Αφεταί της αρχαίας Θετταλομαγνησίας, ενώ τον 19ο αιώνα το χωριό ονομαζόταν **Νιάου**. 

Στο χωριό, που είναι κτισμένο αμφιθεατρικά μέσα σε ελαιώνες, υπάρχουν αξιόλογα παλαιά αρχοντικά σπίτια, ενώ το σημαντικότερο κτίσμα είναι η εκκλησιά του Αγίου ΙΩΆΝΝΟΥ ΤΟΥ ΠΡΌΔΡΟΜΟΥ που κτίσθηκε το 1802 και έχει επιχρυσωμένο ξυλόγλυπτο τέμπλο. Όπως και άλλα χωριά του Πηλίου, οι Αφέτες διαθέτουν μεγάλη πλακόστρωτη πλατεία με τεράστια πλατάνια. Στην άκρη της βρίσκεται η επίσης αξιόλογη εκκλησία του Aϊ-Γιάννη που έχτισε ο γνωστός Ηπειρώτης μάστορας Δήμος Ζαπανιώτης. Στους Αφέτες βρίσκεται επίσης ένα ιστορικό ελαιοτριβείο, η καμινάδα του οποίου κτίστηκε το 1906 με ειδικό τούβλο και πορσελάνη.

## Διοικητικά - πληθυσμιακά στοιχεία
Διοικητικά οι Αφέτες υπάγονται σήμερα στην ομώνυμη τοπική κοινότητα (περιλαμβάνει και τον Προφήτη Ηλία) της Δημοτικής Ενότητας Αφετών του Δήμου Νότιου Πηλίου, στην Περιφερειακή Ενότητα Μαγνησίας της Περιφέρειας Θεσσαλίας. Παλαιότερα, εντελώς αντίστοιχα, ήταν έδρα ομώνυμης κοινότητας της Επαρχίας Βόλου του Νομού Μαγνησίας (και από το 2001 ως το 2011 του Δήμου Αφετών). Σύμφωνα με την απογραφή του 2011 είχε πληθυσμό 339 κατοίκους.. 
Η εξέλιξη του πληθυσμού των Αφετών στις επίσημες απογραφές φαίνεται στον παρακάτω πίνακα.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 7, σελ. 445
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6

## Εξωτερικοί σύνδεσμοι
* «Αφέτες-Πήλιο-Μαγνησία» στο aroundpelion.com

Αφετες
Κατηγορία:Πήλιο
Κατηγορία:Δήμος Νοτίου Πηλίου
Γλαφυρά Μαγνησίας

Οι **Γλαφυρές** ή **Γλαφυρά** είναι ημιορεινό χωριό του Νομού Μαγνησίας με πληθυσμό 200 κατοίκους, σύμφωνα με την απογραφή του 2021. Το όνομα προέρχεται από την αρχαία πόλη Γλαφύραι, ενώ μέχρι το 1927 το χωριό ονομαζόταν **Κάπουρνα** (από τον βυζαντινό οικισμό Καπούρνα ή Κάπραινα), ονομασία που χρησιμοποιείται ακόμα.  Είναι κτισμένο σε μεσοσταθμικό υψόμετρο 370 μέτρων πάνω από την επιφάνεια της θάλασσας, σε οδική απόσταση 13 χιλιομέτρων (χλμ.) από τον Βόλο, στα βορειοδυτικά της πόλεως. Επίσης, απέχει 4,5 χλμ. σε ευθεία γραμμή από την όχθη της Λίμνης Κάρλας. Οι γεωγραφικές συντεταγμένες των Γλαφυρών είναι πλάτος 39°26΄ Βόρειο και μήκος 22°53΄ Ανατολικό.

Διοικητικά τα Γλαφυρά υπάγονται σήμερα στην ομώνυμη τοπική κοινότητα (είναι ο μοναδικός οικισμός της) της Δημοτικής Ενότητας Νέας Ιωνίας του Δήμου Βόλου, στην Περιφερειακή Ενότητα Μαγνησίας της Περιφέρειας Θεσσαλίας. Παλαιότερα, εντελώς αντίστοιχα, ήταν έδρα ομώνυμης κοινότητας της Επαρχίας Βόλου του Νομού Μαγνησίας (και από το 2001 ως το 2011 του Δήμου Νέας Ιωνίας).

Η εξέλιξη του πληθυσμού των Γλαφυρών στις επίσημες απογραφές φαίνεται στον παρακάτω πίνακα.

Οι κάτοικοι ασχολούνται με τις οικοδομικές εργασίες, την κτηνοτροφία και την γεωργία ενώ το χωριό ξεχωρίζει για τις πολλές αμυγδαλιές του. Στον λόφο πάνω από το χωριό, εκεί που βρίσκεται σήμερα το εκκλησάκι του Προφήτη Ηλία, υπάρχουν (κατά τον Πηκ) τα αρχαία ερείπια της πόλης Γλαφύραι. Στα Γλαφυρά δραστηριοποιείται ο Λαογραφικός Πολιτιστικός Επιμορφωτικός Σύλλογος Γλαφυριωτών.

## Αξιοσημείωτοι Καπουρνιώτες
Στα Γλαφυρά ή *Κάπουρνα*, γεννήθηκαν:

* Ο νεομάρτυρας Άγιος Γεδεών του Τυρνάβου, που μαρτύρησε στο Βελεστίνο το 1818.
* Ο παραδοσιακός βιολιστής της Μαγνησίας Χρήστος Πουρνάρας.
* Ο πολιτικός και πρώην βουλευτής του Ελληνικού κοινοβουλίου Μήτσος Κωστόπουλος

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 10, σελ. 105
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6
* *[[Google Earth]]*

Κατηγορία:Δήμος Βόλου
Κατηγορία:Χωριά της περιφερειακής ενότητας Μαγνησίας
Καλλιθέα Μεσσηνίας

Με την ονομασία **Kαλλιθέα Μεσσηνίας** μπορεί να αναφέρονται οι εξής οικισμοί:

*Καλλιθέα Καλαμάτας Μεσσηνίας ή *Καλλιθέα - Κούρτη Ράχη*, οικισμός της δημοτικής ενότητας Καλαμάτας, του Δήμου Καλαμάτας.
*Καλλιθέα Πύλου Μεσσηνίας, οικισμός της δημοτικής ενότητας Πύλου, του Δήμου Πύλου - Νέστορος.

## Δείτε επίσης
* Καλλιθέα

Κατηγορία:Αποσαφηνίσεις ελληνικών τοπωνυμίων
Dexter και sinister

μικρογραφία|230x230εσ|Διαίρεση του θυρεού.
μικρογραφία|202x202εσ|Οι διάφορες οπτικές γωνίες του ιππότη και του θεατή.
*Dexter *και** ''Sinister**'' είναι όροι που χρησιμοποιούνται στην εραλδική και αναφέρονται σε συγκεκριμένες θέσεις σε ένα θυρεό που φέρει το εθνόσημο, και για τα άλλα στοιχεία του εραλδικού επιτεύγματος. «Dexter» (στα λατινικά σημαίνει «δεξιά») είναι το σημείο προς τα δεξιά από την άποψη του κομιστή. «Sinister» (λατινικά για «αριστερά») είναι αριστερά από την οπτική γωνία του κομιστή.

Κατηγορία:Εραλδική
Κατηγορία:Προσανατολισμός
Λιτσλ Μπροντς

Η **Ελίζαμπετ "Λιτσλ" Μπροντς** (*[[Λατινικό αλφάβητο]] : Elizabeth "Lizl" Bronz*) , Φίσερ πριν παντρευτεί (Fischer), ήταν Αυστριακή πρωταθλήτρια της αντισφαίρισης , ενεργή στα κορτς την δεκαετία του 1950-60.

Στο Γουίμπλεντον είχε συμμετάσχει από το 1951 έως το 1958 και είχε στο απλό 1 νίκη και 8 ήττες, στο διπλό 0-6 και στο μεικτό διπλό 6-8.

Στο Πρωτάθλημα αντισφαίρισης Ανατολικής Μεσογείου το 1953 ήταν πρώτη στο διπλό μεικτό με συμπαίκτη τον Ιταλό Ουμπέρτο Μπέργκαμο όπου νίκησαν το ζευγάρι Φερέρ - Ζακλίν Κερμινά με 6-4, 7-5.

## Παραπομπές


Κατηγορία:Αυστριακές αθλήτριες της αντισφαίρισης